
ANNEX II DOCUMENTACIÓ A PRESENTAR PEL LICITADOR PROPOSAT COM ADJUDICATARI DEL CONTRACTE

A) EN EL CAS QUE L’EMPRESARI SIGUI UNA PERSONA JURÍDICA :

1. Escriptura de constitució o de modificació, si s’escau, inscrita en el Registre
Mercantil, quan aquest requisit sigui exigible d’acord amb la legislació mercantil que li sigui aplicable. Si no ho és, l’acreditació de la capacitat d’obrar es realitzarà mitjançant l’escriptura o document de constitució, els estatuts o l’acta fundacional, en què constin les normes per les quals es regula la seva activitat, inscrits, si s’escau, al Registre Oficial corresponent.

2. Tarja d’identificació fiscal (NIF).

3. DNI o document d’identificació equivalent del representant de l’empresa.

4. Escriptura pública de poder per contractar amb l’administració atorgada davant notari, en el cas que les facultats i abast de la representació de la persona que signi l'oferta no es desprengui de l'escriptura de constitució o modificació de la societat licitadora.

Si el licitador és una persona jurídica, aquest poder haurà de figurar inscrit en el Registre Mercantil. Si es tracta d’un poder per acte concret no és necessària la inscripció en el Registre Mercantil, d’acord amb l’article 94.1.5è del seu reglament.

5. Diligència de validació dels poders lliurada pel secretari general de l'Ajuntament en tant que fedatari públic municipal, per la qual es declari suficient la representació i facultats amb que actua l’apoderat de l’empresa licitadora.

La diligència de validació dels poders haurà de sol·licitar-se sempre que no s’hagués obtingut amb anterioritat a l’hora de participar en altres licitacions convocades per aquest Ajuntament i estigui referida al mateix representant o apoderat i els poders mantinguin la seva vigència, abast i eficàcia. En aquest últim supòsit l’empresari haurà d’indicar en quin expedient consta l’original d’aquest document.

6. Declaració responsable de l’apoderat de la vigència dels poders de representació atorgats al seu favor.

7. Documentació en relació amb les obligacions tributàries:

7.1 Certificat positiu de l’Agència Estatal d’Administració Tributària (AEAT) acreditant que el licitador es troba al corrent d’obligacions tributàries i de la inexistència de deutes de naturalesa tributària amb l’Estat. No serà necessari que el licitador presenti aquest certificat si ha autoritzat expressament a l’Ajuntament a comprovar en el seu nom aquestes circumstàncies.

7.2 Certificat positiu, emès per la Tresoreria municipal de l’Ajuntament , acreditatiu que el licitador no té deutes de naturalesa tributària amb aquesta Administració. 

No és necessari que l’indicat document sigui aportat, donat que l’òrgan de contractació el sol·licitarà d’ofici.

7.3 Si el licitador proposat com adjudicatari és subjecte passiu de l’Impost sobre Activitats Econòmiques i està obligat a pagar aquest Impost, ha de presentar el document d’alta de l’impost relatiu a l’exercici corrent en l’epígraf corresponent a l’objecte del contracte o el darrer rebut de l’impost, acompanyat d’una declaració responsable de no haver-se donat de baixa en la matrícula de l’Impost.

7.4 Si el licitador proposat es troba en algun supòsit d’exempció recollit en l’apartat 1 de l’article 82 del Text refós de la Llei reguladora de les hisendes locals, aportarà una declaració responsable que ha d’especificar el supòsit legal d’exempció i el document de declaració en el cens d’obligats tributaris.

8. Documentació en relació amb les obligacions amb la Seguretat Social: 

Certificat positiu, emès per la Tresoreria de la Seguretat Social, de trobar-se al corrent en el compliment de les obligacions amb la Seguretat Social. No serà necessari que el licitador presenti aquest certificat si ha autoritzat expressament a l’Ajuntament a comprovar en el seu nom aquestes circumstàncies.

II.- EMPRESES INSCRITES EN EL REGISTRE ELECTRÒNIC D’EMPRESES LICITADORES DE LA GENERALITAT DE CATALUNYA (RELI) I/O DE L’ESTAT
(ROLECE).

Les empreses inscrites en aquests registres, només estan obligades a presentar la documentació següent:

 Manifestació d’inscripció de l’empresa en el RELI i/o ROLECSP i de la seva vigència, acompanyada d’una declaració responsable del representant legal de l’empresari conforme les circumstàncies que figuren en aquell registre no han experimentat cap variació i es troben actualitzades.

